लोकेश चंद्र
लोकेश चंद्र (जन्म : १९२७) वेद, बौद्ध धर्म तथा भारतीय कला के प्रमुख विद्वान हैं। सम्प्रति वे भारतीय सांस्कृतिक संबंध परिषद के अध्यक्ष हैं। वे भारतीय संस्कृति की अन्तरराष्ट्रीय अकादमी के भी निदेशक हैं। वे राज्य सभा के सदस्य रहे हैं तथा भारतीय इतिहास अनुसंधान परिषद के अध्यक्ष भी रहे हैं। उन्हें भारत सरकार द्वारा सन २००६ में साहित्य एवं शिक्षा के क्षेत्र में पद्म भूषण से सम्मानित किया गया था। लोकेश चन्द्र, महान भाषाशास्त्री एवं कोशकार डॉ रघुवीर के सुपुत्र हैं।